... कष्टाने कमावली आहे. रोहितच्या नेतृत्वामध्ये मुंबई इंडियन्सने 2013, 2015, 2017, 2019 जेतेपद पटकावलं. 

आयपीएल स्पर्धेत सर्वाधिक रन्स करणाऱ्यांच्या यादीत रोहित तिसऱ्या स्थानी आहे. 2009 मध्ये डेक्कन चार्जर्सने जेतेपद पटकावलं तेव्हा रोहित विजेत्या संघाचा भाग होता. 

लोकप्रिय आणि मोठ्या खेळाडूंचा समावेश असलेल्या मुंबई इंडियन्सची धुरा समर्थपणे सांभाळतानाच धावांची टांकसाळ उघडण्याचं काम रोहित दरवर्षी इमानेइतबारे करतो आहे. आयपीएल स्पर्धेत रोहितच्या नावावर शतक आहे आणि हॅटट्रिकही आहे.   

शिखर धवन 

शिखर ... उर्वरित लेख लिहा:
टीम इंडियासाठी खेळण्याच्या संधी रॉबिनला मर्यादित स्वरुपात मिळाल्या असल्या तरी आयपीएल स्पर्धेतलं त्याचं सातत्य विलक्षण असं आहे. 

पार्थिव पटेल 

पार्थिव पटेल

चिरतरुण खेळाडू अशी उपाधी मिळालेला पार्थिव पटेल आयपीएल स्पर्धेत संघांसाठी अतिशय उपयुक्त असा खेळाडू आहे. 

कीपिंग, म्हणाल त्या क्रमांकावर बॅटिंग, अनुभवी असल्याने युवा खेळाडूंना मार्गदर्शन अशा अनेक आघाड्या पार्थिव व्यवस्थित हाताळतो. 

चेन्नई-कोची-डेक्कन चार्जर्स-सनरायझर्स-बेंगळुरू-मुंबई अशा तब्बल सहा संघांसाठी पार्थिव खेळला आहे. 69 कॅचेस आणि 16 स्टंपिंग्ज त्याच्या कीपिंग कौशल्याची झलक देतात. 

वृद्धिमान साहा

वृद्धिमान साहा

शिस्तबद्ध विकेटकीपिंग आणि आवश्कयतेनुसार बॅटिंग ही कौशल्यं असणाऱ्या साहाने आयपीएलचे सगळे हंगाम खेळले आहेत हा अनेकांसाठी आश्चर्याचा धक्का असू शकतो. पण हे खरं आहे.

कोलकाता-चेन्नई-पंजाब-हैदराबाद असा साहाचा आयपीएल संघांचा प्रवास आहे. कीपिंग चोख असल्यामुळे साहा संघासाठी विकेटकीपिंगसाठी प्रथम प्राधान्य असतो.

आयपीएल स्पर्धेत आणि तेही फायनलमध्ये शतक झळकावण्याचा दुर्मीळ विक्रम साहाच्या नावावर आहे.  

दिनेश कार्तिक

दिनेश कार्तिक

आंतरराष्ट्रीय क्रिकेटमध्ये धोनी अधिराज्य गाजवत असल्यामुळे नेहमीच मर्यादित संधी मिळालेल्या दिनेश कार्तिकने आयपीएलमध्ये स्वत:चं असं स्थान निर्माण केलं. 

उत्कृष्ट कीपिंग, संघाची गरज असेल त्यानुसार कुठल्याही क्रमांकावर बॅटिंग, कॅप्टन्सी यामुळे दिनेश कार्तिक बहुपेडी व्यक्तिमत्व आहे. 

दिनेश या स्पर्धेत दिल्ली-पंजाब-मुंबई-बेंगळुरू-गुजरात-कोलकाता अशा सहा संघांसाठी खेळला आहे.

प्रत्येक संघात दिनेशचा मित्रपरिवार आहे. 109 कॅचेस आणि 30 स्टंपिंग दिनेशच्या विकेटमागच्या प्रभावाची साक्ष देतात.

वाढत्या वयानुसार कार्तिकची उपयुक्तता वाढत गेली आहे. म्हणूनच पस्तिशीतही तो अतिशय फिट आहे आणि कोलकाता संघाचं नेतृत्व करतो आहे. 

अमित मिश्रा 

अमित मिश्रा

आपल्या लेगस्पिनच्या जाळ्यात भल्याभल्या बॅट्समनला अडकवण्याचं काम मिशीभाई दरवर्षी आयपीएलमध्ये करतात.

आयपीएल स्पर्धेत सर्वाधिक विकेट्स पटकावणाऱ्यांच्या यादीत मिश्रा दुसऱ्या क्रमांकावर आहे. बॉलर्सची कत्तल होणाऱ्या या स्पर्धेत इतकी वर्षं विकेट्स मिळवणं आणि धावांची लूट रोखणं ही कामं यथार्थपणे करूनही मिश्राजी वलयांकित झाले नाहीत.

मिश्राने दिल्ली आणि हैदराबाद संघांचं प्रतिनिधित्व केलं आहे....